label_title: 1980-as cannes-i filmfesztivál
label_desc: A 33. Cannes-i Nemzetközi Filmfesztivál 1980. május 9. és 23. között került megrendezésre, Kirk Douglas amerikai színész elnökletével. A hivatalos program versenyében 23 nagyjátékfilm és 12 rövidfilm vett részt, versenyen kívül pedig 9, míg az Un certain regard szekcióban 14 alkotást vetítettek. A párhuzamos rendezvények Kritikusok Hete szekciójában 7 filmet mutattak be, míg a Rendezők Kéthete elnevezésű szekció keretében 36 nagyjátékfilm és 16 kisfilm vetítésére került sor.